**SIA “LĪGOTNES LM”**

**\_\_\_\_\_\_\_\_\_\_\_\_\_\_\_Sociālās aprūpes centrs “LĪGOTNES “\_\_\_\_\_\_\_\_\_\_\_\_\_**

**Reģistrācijas Nr. 44103132603**

**“Līgotnes”, Ķevele, Vītiņu pagasts, Dobeles novads, LV-3721**

**tālrunis 22422602, e-pasts:** **sialigotnes@gmail.com**

APSTIPRINĀTS

2025. gada 30. martā

SIA “Līgotnes LM“ sēdē

Lēmums Nr. 1 (Protokols Nr. 1)

Līga Mazpreciniece \_\_\_\_\_\_\_\_\_\_\_\_\_\_\_\_

**Pakalpojuma saņemšanas kārtība**

**Sociālās aprūpes centrā “Līgotnes”**

**1-4/10**

**1. solis Jāiestājas klientu uzņemšanas rindā:**

* Jānosauc plānotā klienta vārds, uzvārds, vecums, īss funkcionālā un  veselības stāvokļa raksturojums.
* Jāreģistrē kontaktinformācija par klienta ievietotāju, līgumslēdzēju - vārds, uzvārds, tālruņa numurs.
* Rindā var iestāties zvanot:

Līga Mazpreciniece - 22422602;

Ruta Bērziņa- 22300809.

**2. solis Gaidot rindu jāsagatavo nepieciešamie dokumenti:**

* pase;
* invaliditāti apliecinošs dokuments (ja ir);
* VSAA izziņas par pensiju vai pabalstu apmēru;
* izziņa par deklarēto dzīvesvietu ar atzīmi par papildus deklarēto dzīvesvietu SAC "Līgotnes";
* medicīniskā izziņa no ģimenes ārsta (u27 forma);
* sociālā dienesta lēmums par apmaksas kārtību vai piederīgo iesniegums;
* personas vajadzību pēc sociālajiem pakalpojumiem novērtēšanas karte (ja ievieto sociālais dienests).

**3. solis Klienta uzņemšana:**

Ar pakalpojuma pieteicēju pēc norādītās kontaktinformācijas sazināsies un vienosies par uzņemšanas datumu SAC “Līgotnes” vadītāja.

Ievietojot klientu svarīgi:

* noslēgt līgumu (nepieciešama klienta un līgumslēdzēja personas apliecības vai pases);
* saņemt rekvizītus maksājumu veikšanai;
* sniegt informāciju par veselības stāvokli medicīnas personālam;
* sniegt aprūpes informāciju aprūpes personālam;
* saņemt kontaktinformāciju par iespējām sazināties ar piesaistītajiem speciālistiem.

Uzņemot klientu tiks veiktas šādas darbības:

* veselības stāvokļa pārbaude;
* pedikulozes kontrole;
* mantu un līdzekļu uzskaite;
* veļas un apģērba marķēšana.

**4. solis** **Aprūpes procesa norise:**

Klientiem dzīvošana un aprūpe tiek piemērota atbilstoši funkcionālajam un veselības stāvoklim vienvietīgās, divvietīgās vai četrvietīgās istabiņās.

Visu diennakti ir pieejami šādi speciālisti:

* aprūpētāja;
* ārsta palīgs;

Darba dienās laikā no 8.00 - 16.30 ir pieejami šādi speciālisti:

* aprūpētāja;
* sociālā aprūpētāja;
* sociālais rehabilitētājs;
* sociālais darbinieks;
* ārsta palīgs.

**Kur var vērsties pēc palīdzības?**

Personām, kurām nepieciešams pakalpojums, palīdzību var sniegt deklarētās dzīvesvietas sociālais dienests.

* Ja pati persona nespēj lūgt palīdzību, to var darīt cita persona rakstot iesniegumu sociālajā dienestā;
* Sociālais dienests izskatīs iespējas palīdzēt un sniegs atbildi.

**Klientu apmeklējuma laiks.**

Katru dienu līdz pl. 17:00 vai individuāli vienojoties ar SAC “Līgotnes “ vadītāju.